După 11 ani, avem un nou campion european la lupte! Mihai Mihuț aduce aurul acasă pentru România!

Mihai Mihuț a câștigat medalia de aur din cadrul categoriei 63 kg, la Campionatele Europene de Lupte din Rusia.

Luptătorul român a reușit să treacă în finală de norvegianul Stig-Andre Berge, învingându-l cu 3-2. Este prima reușită de acest gen pentru România după aproximativ 11 ani.

În drumul său către aurul obținut la Kaspiisk, Rusia, Mihai Mihuț a trecut de francezul Leo Alexandre Sylvain Tdudezca, bulgarul Nikolai Ivanov Vichev și de rusul Zaur Kabaloev.

Alin Alexuc-Ciurariu a completat lista medaliaților din lotul nostru național, câștigând bronzul, după ce l-a învins în finala mică a categoriei 130 kg pe ungurul Balint Lam

Delegația României a deplasat un lot de 14 sportivi la Campionatele Europene de Lupte și a obținut două medalii. Luptele tind să devină din ce în ce mai competitive și la noi în țară, fapt care nu poate decât să ne bucure!